รถบรรทุกเสาคอนกรีตเบรกไม่อยู่ ชนรถที่ชะลอลงเขาป่าตอง 4 คันเจ็บ 1
ภาพจาก หน่วยกู้ภัยกุศลธรรมทีม,อุบัติเหตุรถเทรลเลอร์บรรทุกเสาคอนกรีต เกิดเบรกลมหมดพุ่งชนรถนานาชนิดที่ชะลอลงเขาป่าตองพังเสียหายกว่า 4 คัน เจ็ตสกีอีก 2 ลำ โชคดีมีเพียงคนเจ็บพลัดตกกระบะบาดเจ็บเล็กน้อย ไร้คนตาย,เมื่อเวลา 09.45 น.วันที่ 13 มิ.ย. ร.ต.ท.(หญิง) สินีนาถ เชิดชูตระกูลทอง รอง.สว.(สอบสวน) สภ.ป่าตอง อ.กะทู้ จ.ภูเก็ต ได้รับแจ้งจากชาวบ้านว่าเกิดอุบัติเหตุรถเทรลเลอร์บรรทุกเสาคอนกรีต เสียหลักขณะขับลงเขาป่าตอง หน้าวัดสุวรรณคีรีวงศ์ ถ.พระบารมี ต.ป่าตอง ทำให้ชนรถชนิดต่างๆ ที่กำลังรอลงเขาพังเสียหายเป็นจำนวนมาก มีผู้บาดเจ็บ 1 ราย จากนั้นหน่วยกู้ชีพมูลนิธิกุศลธรรมภูเก็ต-หน่วยป้องกันและบรรเทาสาธารณภัย เทศบาลเมืองป่าตองรุดไปตรวจสอบให้การช่วยเหลือผู้บาดเจ็บ,ที่เกิดเหตุเป็นทางลงเขาที่มีความลาดชันสูง ประกอบเป็นทางโค้ง ห่างจากหน้าวัดดังกล่าวเล็กน้อย พบรถเทรลเลอร์ 18 ล้อมีพ่วง ยี่ห้ออีซูซุสีขาว ทะเบียน 80-3960 ตรังจอดอยู่ สภาพด้านหน้าซ้ายพังเสียหาย โดยมีเสาคอนกรีตตกหล่นลงมาจากรถหักพังเสียหายบนผิวการจราจร ห่างออกไปเล็กน้อยพบรถกระบะโตโยต้าสีขาว ทะเบียน บน 1952 ภูเก็ต ถูกชนด้านหลังพังเสียหาย ถัดไปพบรถเก๋งโตโยต้าอัสติส สีขาว ทะเบียน กพ 9521 ภูเก็ต ถูกชนบริเวณท้ายและด้านหน้าพังเสียหาย ใกล้กันพบรถซูซูกิคาริบเบียน สีน้ำตาล ทะเบียน กก 8673 ภูเก็ต ลากจูงเจ็ตสกีจำนวน 2 ลำชนกับหน้ารถโตโยต้าฟอร์จูนเนอร์สีขาว ทะเบียนป้ายแดง ก-5631 ภูเก็ตพังเสียหายทั้ง 2 คัน,นอกจากนี้ยังมีรถแวนยี่ห้อโปรตอน สีขาว ทะเบียน กว 8598 ภูเก็ต ถูกชนด้านหน้าเสียหาย จากนั้นหน่วยกู้ชีพได้เข้าให้การช่วยเหลือนายปกรณ์ พลหลา อายุ 30 ปี พลัดตกลงมาจากท้ายกระบะของรถกระบะโตโยต้า ขณะถูกชนบาดเจ็บตามร่างกายนำส่ง รพ.ป่าตอง อาการปลอดภัยแล้ว จากนั้นเจ้าหน้าที่ตำรวจจราจร สภ.ป่าตอง และหน่วยกู้ภัยมูลนิธิกุศลธรรม ได้เร่งระบายรถที่ติดขัดเป็นทางยาวหลายกิโลเมตร ตั้งแต่บริเวณทางขึ้นเขาฝั่งพื้นที่รับผิดชอบของ สภ.กะทู้ เรื่อยมาจนถึงบริเวณที่เกิดเหตุเป็นการด่วน,จากการสอบสวนเบื้องต้นทราบว่า ก่อนเกิดเหตุรถเทรลเลอร์ คันดังกล่าวได้บรรทุกเสาคอนกรีตมาจากนอกพื้นที่ เพื่อนำมาส่งที่หาดป่าตอง อ.กะทู้ เมื่อมาถึงบริเวณที่เกิดเหตุ เป็นทางลงเขาและมีความลาดชันสูง ประกอบกับมีทางโค้งบริเวณหน้าวัดสุวรรณคีรีวงศ์ ทำให้รถเกิดเบรกไม่อยู่หรือลมในหม้อลมเบรกอาจหมด ส่งผลให้หยุดหรือชะลอรถไม่ได้ จึงพุ่งชนรถชนิดต่างๆ ที่ชะลอการลงเขาได้รับความเสียหายดังกล่าว โชคดีไม่มีผู้เสียชีวิตหรือบาดเจ็บสาหัส ซึ่งเจ้าหน้าที่ตำรวจจะได้สอบสวนข้อเท็จจริงอีกครั้ง ทั้งนี้บริเวณจุดเกิดเหตุดังกล่าวมักจะเกิดอุบัติเหตุในลักษณะเช่นนี้อยู่เป็นประจำ โดยเฉพาะรถบรรทุก-รถบัสที่ต้องบรรทุกสิ่งของหรือผู้คนเป็นจำนวนมาก ซึ่งยังไม่มีหนทางการแก้ปัญหาดังกล่าวแต่อย่างใด.
อุบัติเหตุรถเทรลเลอร์บรรทุกเสาคอนกรีต เกิดเบรกลมหมดพุ่งชนรถนานาชนิดที่ชะลอลงเขาป่าตองพังเสียหายกว่า 4 คัน เจ็ตสกีอีก 2 ลำ โชคดีมีเพียงคนเจ็บพลัดตกกระบะบาดเจ็บเล็กน้อย ไร้คนตาย
รถชน,รถบรรทุกเสาคอนกรีต,รถเทรลเลอร์ชนรถเก๋ง,เบรกขัดข้อง,ลมเบรกหมด,ทางลงเขาป่าตอง,หาดป่าตอง,ต.ป่าตอง,อ.กะทู้,ภูเก็ต,สินีนาถ เชิดชูตระกูลทอง,สภ.ป่าตอง,วัดสุวรรณคีรีวงศ์,ข่าวทั่วไทย,ข่าว,ไทยรัฐออนไลน์